**Posvet o razvoju turizma v Gorjah**

* Ali bi se s turizmom v Gorjah lahko preživljalo več ljudi?
* Ali Gorje potrebujejo hotel in zakaj ni v Gorjah več turističnih kmetij?
* Ali je v Gorjah turizem res odvisen samo od Bleda?
* Kdo so zaviralci in pospeševalci turizma v Gorjah?
* Kako bi ti rešil prometno zagato z Vintgarjem?

Odgovor na ta vprašanja bomo skupaj z vami iskali na prvem posvetu o razvoju turizma v Gorjah. Vse skladno z namenom TD Gorje: »***Namen društva je spodbujati razvoj turizma, krepiti turistično kulturo in uresničevati skupne cilje turističnega razvoja v Občini Gorje in širše.«***

**Vabljeni, da s nam pridružite v petek, 6.3. ob 16:30 v avli osnovne šole Gorje.**

V prvi uri bomo poslušali dva zanimiva predavanja na temo trendov in razvoja turizma, Ob 17:45 se bomo razporedili po učilnicah, kjer bomo v manjših skupinah obravnavali različne teme, za katere ocenjujemo, da imajo največji potencial.

**Delavnice bodo na temo:**

1. Doživetje Vintgarja
2. Pohodne poti in znamenitosti v Gorjah: Riklijeva, Miklavževa, Jakobova, Poglejska cerkev, Hotunski vrh, Pokljuška soteska, Radovna. …
3. Razvoj zimskega in letnega turizma na območju Zatrnika
4. Športni turizem in ribištvo
5. Kulturni dogodki
6. Prometna ureditev in parkirišča
7. Kakšnega turista želimo – koga želimo privabiti, kdo sedaj prihaja

Na delavnicah, boste seveda imeli aktivno vlogo udeleženci posveta. Zato vas še enkrat pozivamo k udeležbi. Po zaključku delavnic bodo vodje skupin predstavili zbrane predloge, ideje in razmišljanja.

V primeru, da že imate oblikovane ideje in predloge, jih lahko v naprej pošljete na mail: [info@vintgar.si](mailto:info@vintgar.si) Zadeva: Razvojni posvet ali preko telefona: 051 621 511

Zaradi lažje organizacije dogodka vas prosimo, da se nanj prijavite preko spletni strani in tudi izberete katere skupine se boste udeležili. Opis dogodka in prijavo najdete na spletni strani TD Gorje [www.vintgar.si](http://www.vintgar.si) Rok za prijavo je 4. marec 2020. Za predhodne prijave vas prosimo, da bomo lažje organizirali delo po delavnicah. Seveda se bo možno prijaviti tudi na sami prireditvi.

Vabljene vse Gorjanke, Gorjanci ter vsi prijatelji Gorij, da se nam pridružite in prispevate svoje poglede in razmišljanja na temo turizma v Gorjah.